Адыгэбзэ

Яlулъат ди адэжьхэм адыгэбзэр,
lэщlыб ар зэикl зыми ямыщlат. 
Урысыбзэм ипэ ирагъэщыт ди анэбзэр, 
Нэгъуэщlыбзэкlэ адыгитl зэмыпсэлъат. 

Сыт иджы дэ нобэ тлъагъур?! 
Сытым ди лъэпкъ мащlэрдыхуэкlуа?! 
Зимыхъуэжу кlуэмэ адыкlэ бзэ lуэхум, 
Ди унэгъуэбжэр хуэтщlыжащ.

Топым хуэдэу къатщтэри бзэ дахэм, 
Дыщымысхьу лъакъуэкlэ делъэпэуащ.
Хьэщlэм хуэдэу къытеднэри бжэщхьэlум, 
Дымыукlытэу бжэр къыхуэтщlыжащ. 

Сыткlэ щыкъуэнша ди пащхьэмадыгэбзэр?! 
Щхьэ абы ди щlыбыр дэ къыхуэдгъэза?!
Къэдубыдри хэдутэну ятlэмди анэбзэр, 
Дымышынэу дауэ дэ дытегушхуа?! 

Иlэжкъым пщlэ иlар ди адыгэбзэм, 
Цlыхухэм ар яджынукъохьэлъэкl. 
Гъужащ игъэкlа лъабжьэрди Анэбзэм, 
Дыщыму псэр адыгэ жыгым хыдогъэкl.

Дауэ къызэредгъэкlуар апсор ди напэм, 
Гупсысэ гуауэр си щхьэм схуимыгъэкl. 
Димыlа апхуэдэгузэвэгъуэ дэ нэхъапэм, 
Иджы зэманыр дыгупсысэу блыдогъэкl.

Хъарзынэщ тщlэуэ щытмэ урысыбзэр, 
Иджырей зэманым ари тщlэнихуейщ. 
Телъыджэщ тщlэмэ инджылыбзэр,
Ауэ адыгэбзэр бзэуэ хъуам я лейщ.

Тфlэкlуэдакъым псори зэкlэ, си хэкуэгъухэ,
Зэманыр мащlэми иджыри къытхуэнащ. 
Ауэ щыщlэдзауэ нобэ дибзэр къэдмыщтэжмэ,
Шэч хэмылъу, ди lэкlэ зыдукlыжащ.

Нтlэ, фыкъыхуэтэдж ди адыгэбзэм,маржэ хъунхэ,
Фыкъызэрытехьар адыгэу мы дунейм къэфщlэж. 
Фыкъэушыж адыгэхэр мыкlасэхункlэ, 
Фи адэжьхэм я бзэ уардэр зэвгъэщlэж.
[id227046639|Темруко], Аллыхьым жи1э.
Хэт итхауэ п1эрэ